شەفەق نیوز/ هێزیگ ئەمنی لە پارێزگای زیقار، ئمڕوو سێشەممە، سێ مناڵ لە
خوەرئاوای شار ناسریە پەیا کرد.
لە ووردەکاریەیل باوەتەگە، سەرچەوەگە ئەرا ئاژانس شەفەق نیوز وت: وەگوردەی
قسەیل مناڵەیل ئەرا بنکەی پۆلیس بەتحا؛ باوگیان لە خەڵک قەزای رومێسەی سەروە
پارێزگای موسەناس، فڕەیان داسە بان ری زوینەی ناودەوڵەتی، لەوەر مرافەیگ وەگەرد
داڵگیان ک خوەی خەڵک قەزای رفاعیەس لە پارێزگای زیقار.
وتیش: فەرماندەی پۆلیس فەرمان دا مناڵەیل دانریەنە بنکەی پۆلیس قەزای
رفاعی، تا ئەوەنە وەشیوەیگ خاستر بڕەسنە خاوەنیان.
